**Zmeny na stavebnom úrade od 1. apríla 2025**

**Konania podľa zákona č. 25/2025 Z. z. (Stavebný zákon)**

Stavebným úradom I. stupňa je obec, ktorá podľa Stavebného zákona vykonáva prenesený výkon štátnej správy na úseku územného plánovania a stavebného poriadku podľa osobitných predpisov (stavebný zákon).

V niektorých prípadoch bude prvostupňovým stavebným úradom aj regionálny úrad, prípadne špeciálny alebo iný stavebný úrad. Regionálny úrad pre územné plánovanie a výstavbu, Žriedlová 3366/13, 040 01 Košice bude vykonávať pôsobnosť prvostupňového stavebného úradu pri stavbách, ktoré sú súčasťou projektu nájomného bývania, významnou investíciou a terénnou úpravou pri dobývaní ložiska nevyhradeného nerastu.

Kompetencie stavebného úradu sa riadia stavebným zákonom č. 50/1976 Z. z. o územnom plánovaní a stavebnom poriadku v znení neskorších predpisov, ktorého platnosť sa ukončila 1.4.2025 (na všetky podania podľa tohto zákona sa stále vzťahuje tento zákon) a zákonom č. 25/2025 Z.z. Stavebný zákon a o zmene a doplnení niektorých zákonov, ktorý nadobudol účinnosť 1.4.2025.

Od 1. apríla 2025 Úrad pre územné plánovanie a výstavbu SR spustil Portál výstavby.

Vzory na jednotlivé tlačivá (formuláre) pre podania doručené od 1. 4. 2025 sú uvedené v Prílohe k vykonávacej Vyhláške Úradu pre územné plánovanie a výstavbu Slovenskej republiky [č. 60/2025 Z. z.](https://www.slov-lex.sk/ezbierky/pravne-predpisy/SK/ZZ/2025/60/vyhlasene_znenie) o štruktúre a prevádzke informačného systému územného plánovania a výstavby, o obsahu podaní a obsahu a rozsahu dokumentácie stavby: <https://www.slov-lex.sk/ezbierky/pravne-predpisy/SK/ZZ/2025/60/20250401>, alebo na stránke: <https://uupv.sk/vystavba/formulare>.

Vyhláška 60/2025 Z. z. o štruktúre a prevádzke informačného systému územného plánovania a výstavby, o obsahu podaní a obsahu a rozsahu dokumentácie stavby je dostupná na stránke: [https://www.slov-lex.sk](https://www.slov-lex.sk/ezbierky/pravne-predpisy/SK/ZZ/2025/60/20250401.).

**Podania a žiadosti** **môžete podávať nasledovne:**  
- v papierovej forme **na predpísanom formulári** (až do roku 2029);  
- online cez [Portál výstavby](https://vystavba.uupv.sk) <https://uupv.sk/portaly-uupv-sr> - na tomto portáli (v informačnom systéme) je potrebné sa zaregistrovať (vytvoriť si účet) a prihlásiť sa. Žiadosti podáva stavebník alebo projektant. **Žiadosť na konanie o stavebnom zámere sa podáva až po vydaní záväzného stanoviska od orgánu územného plánovania, resp. po prerokovaní stavebného zámeru.** Tento zámer ma povinnosť vypracovať projektant alebo stavebník, čoho záverom je Správa o prerokovaní stavebného zámeru podľa prílohy č. 16 vyhlášky č. 60/2025 Z. z..

Správne poplatky sú od účinnosti zákona č. 25/2025 Z. z. Stavebný zákon upravené v zákone 145/1995 Z. z.

**Referenti stavebného úradu Centra zdieľaných služieb Medzev, alokované pracovisko v Turni nad Bodvou:**

**Ing. Monika Al Aliová,** [**monika.alaliova@medzev.sk**](mailto:monika.alaliova@medzev.sk)**, 0904 139 174**

**Ing. Erika Figmigová,** [**erika.figmigova@medzev.sk**](mailto:erika.figmigova@medzev.sk)**, 0904 139 174**

**Úradné hodiny alokované pracovisko v Turni nad Bodvou:**

| **Deň:** | **Čas:** |
| --- | --- |
| Pondelok: | 08:00 - 11:30 12:00 - 14:30 |
| Utorok: | 08:00 - 11:00 |
| Streda: | 08:00 - 11:30 12:00 - 16:30 |
| Štvrtok: | nestránkový deň |
| Piatok: | 08:00 - 11:00 |